**TLAČOVá SPRáVA – 9. september 2022**

6 SVETOVÝCH PREMIÉR PRE SKUPINU RENAULT NA 2022 PARIS MOTOR SHOW

* Značky Renault, Dacia, Alpine a Mobilize sa predstavia na 2022 Paris Motor Show.
* Tlačová konferencia CEO Skupiny Renault Luca de Mea bude 17. októbra od 9:00 do 9:30 v stánku Renault.
* Svetové premiéry, posledné novinky, inovácie a partnerstvá budú na programe 89. ročníka autosalónu.

**Boulogne-Billancourt, 9. september 2022** – Značky Renault, Dacia, Alpine a Mobilize potvrdzujú, že sa zúčastnia na nadchádzajúcom Parížskom autosalóne – „Revolution is on“ – ktorý sa bude konať od 17. do 23. októbra 2022 na výstavisku Porte de Versailles (hala 6). Autosalón je neprehliadnuteľným automobilovým podujatím. Pre každú značku to bude príležitosť predstaviť aspoň jednu exkluzívnu svetovú premiéru, ako aj svoje najnovšie inovácie, partnerstvá a niekoľko ikonických vozidiel zo svojho sortimentu.

NOVINKY, KTORÉ NECHCETE ZMEŠKAŤ

* **3 svetové premiéry pre značku Renault**

Renault predstaví reinterpretáciu jedného zo svojich ikonických modelov, Renault 4, ako aj svojho prvého Kangoo E-Tech Electric určeného pre rodiny. Na záver celoročných osláv 50. výročia Renault 5 bude mať verejnosť možnosť objaviť športové a nekonvenčné show car vozidlo. Renault predstaví verejnosti aj nový Megane E-Tech Electric a po prvýkrát aj nový Austral E-Tech hybrid – modely pre znovudobytie segmentu C.

* **Dacia: nová vizuálna identita!**

Dacia predvedie na autosalóne v Paríži poslednú fázu premeny svojej vizuálnej identity. Po prepracovaní svojej komunikácie a reklamy, ktorá prebehla v polovici roka 2021 a distribučnej siete, ktorá sa spustila začiatkom roka 2022, bude značka prezentovať svoju novú identitu v celom svojom sortimente v Paríži. Toto je strategický krok pre značku Dacia a historická automobilová výzva: navštívte stánok Dacia a objavte nový dizajn, ktorý presahuje rámec jej modelov.

* **Exkluzívny Alpine concept car**

Alpine predstaví športové automobily dneška a zajtrajška. Popri svojich najnovších inováciách a ponuke vo Formuly 1 značka predstaví svetovú premiéru úplne nového koncepčného vozidla, ktoré stelesňuje budúcnosť jej produktovej a športovej stratégie – novú etapu v transformácii značky.

* **Mobilita pre jedného, dvoch alebo viacerých.. a množstvo ďalších služieb**

Spoločnosť Mobilize, ktorá sa venuje novým riešeniam mobility, predstaví svoju víziu mobility v mestách prostredníctvom svojich budúcich vozidiel a konceptov. Mobilize Duo je carsharing, dostupný pre všetkých na základe predplatného. Je navrhnutý na spoločné používanie a predávané s radom služieb, ktoré uľahčia mobilitu ľudí a tovaru v mestách. Mobilize sa podelí aj o svoje energetické riešenia a víziu v oblasti energetiky.

* **Nezmeškajte...**

HYVIA, spoločný podnik Skupiny Renault a Plug Power, ktorý sa venuje vodíkovej mobilite, vystaví svoje vodíkové vozidlá (Van, City Bus, Chassis Cab) a ilustrácie svojho jedinečného ekosystému H2 v hale 3. Vozidlá sú vyrobené vo Francúzsku.

Novinka: Po prototypovej verzii bude Master Van H2-TECH po prvýkrát vystavený vo verzii, ktorá sa vydá na cesty!

**O Skupine Renault**

Skupina Renault je na čele objavovania mobility. Vďaka spojeniu so Spoločnosťami Nissan a Mitsubishi Motors a jedinečnými odborným znalosťami v oblasti elektrifikácie, využíva Skupina Renault komplementárnosť svojich 5 značiek: Renault, Dacia, LADA, Alpine a Mobilize, aby svojim zákazníkom ponúkla riešenia inovatívnej a udržateľnej mobility. Spoločnosť má sídlo vo viac ako 130 krajinách, v súčasnosti má viac ako 180 000 zamestnancov a v roku 2020 predala 2,95 milióna vozidiel.

Skupina, ktorá je pripravená čeliť výzvam na cestách aj na trhu, sa zaviazala k ambicióznej transformácii, ktorá vytvára hodnoty. Je zameraná na vývoj nových technológií a služieb, nového radu vozidiel, ktoré sú ešte viac konkurencieschopné, vyvážené a elektrifikované. V súlade s environmentálnymi výzvami sa Skupina Renault zameriava na dosiahnutie uhlíkovej neutrality v Európe do roku 2040. <https://www.renaultgroup.com/en/>

**RENAULT PRESS**

**Ivana Obadalová**PR manažérka Renault Slovensko
0905 210 315
ivana.obadalova@renault.sk